alexandrainst/scandi-wiki huggingface dataset:
Det norske Bibelselskap

Det Norske Bibelselskap vart stifta i 1816 og er den eldste felleskyrkjelege organisasjonen i Noreg. Ein av grunnleggjarane var biskop Frederik Bech.

Bibelselskapet arbeider for å gje menneske Guds ord på et språk dei forstår og til ein pris dei kan betale. Gjennom United Bible Societies dannar Det Norske Bibelselskap saman med 141 andre nasjonale bibelselskap eit fellesskap som er medansvarleg for bibelarbeidet i over 200 land.

Bibelomsetjing 
I 1904 gav Bibelselskapet ut den første bibelomsetjinga som braut med det danske språket. Dei gav ut ei ny omsetjing på riksmål i 1930, og heile Bibelen vart utgjeven i ny bokmålsomsetjing i 1978. 
I 1899 vart Det nye testamentet trykt på nynorsk og i 1921 vart heile Bibelen omsett til nynorsk. Ei ny nynorskutgåve kom i 1938, og i 1978, samtidig med bokmålsutgåva, vart heile Bibelen utgjeven i ny omsetjing til nynorsk.

Bakgrunnsstoff 
 Bibelselskapets nettside

Kristendom i Noreg
Bibelselskap
Skipingar i 1816
Mefjellet

Sjå òg Mefjell i Antarktis

Mefjellet (1100 moh.) er ein fjelltopp i Fjord kommune, mellom Fjørå i sør og Valldal i nord. Det vert årleg arrangert motbakkeløp opp frå Fjørå til toppen, første gong i 2007.

Fjell på Sunnmøre
Tafjordfjella
Fjell i Fjord
United Bible Societies

The United Bible Societies (UBS) er eit samarbeidsorgan for 145 nasjonale bibelselskap spreidde over heile verda.  UBS er ikkje knytt til spesifikke kyrkjesamfunn, og samarbeider difor med alle kristne kyrkjer.

Bakgrunnsstoff:
UBS' nettside

bibelselskap
kristne organisasjonar
Skipingar i 1946
The Fat Man

«The Fat Man» er ein song av den amerikanske rhythm and blues-artisten Fats Domino. Han vart skriven av Domino og Dave Bartholomew, og spelt inn 10. desember 1949. Han vert stundom omtalt som den første rock and roll-songen.

Songen vart spelt inn for Imperial Records i Cosimo Matassa sitt J&M studio på Rampart Street i New Orleans i Louisiana den 10. desember 1949. Lew Chudd på Imperial hadde tidlegare bede Dave Bartholomew om å finne eit lokalt populært talent, og vart mest imponert av Fats Domino, som då spelte på ei arbeidarklassebule i byen. 

Domino song og spelte piano i lag med Earl Palmer på trommer, Frank Fields på kontrabass, Ernest McLean på gitar og saksofonistane Herbert Hardesty, Clarence Hall, Joe Harris og Alvin «Red» Tyler. 

Songen er ein variasjon av den tradisjonelle New Orleans-songen «Junker's Blues» av Drive'em Down, som òg gav melodi til Lloyd Price sin «Lawdy Miss Clawdy» og Professor Longhair sin «Tipitina». «The Fat Man» inneheld eit tydeleg etterslag som dominerer alle instrument på innspelinga. Domino gjer òg scatsynging på eit par av versa og etterliknar ein dempa Dixieland-trompet. 

Plata vart ein lokal hit i New Orleans jula 1949 og var debutsingelen til Domino. B-sida heitte «Detroit City Blues». Imperial reklamerte med at plata hadde seld 10 000 eksemplar i New Orleans på berre ti dagar, og i januar 1950 vart ein nasjonal hit.

Medverkande
Fats Domino – piano, vokal
Earl Palmer - trommer
Frank Fields - kontrabass
Ernest McLean - gitar
Herbert Hardesty - saksofon
Clarence Hall - saksofon
Joe Harris - saksofon
Alvin «Red» Tyler - saksofon

Kjelder 
 Denne artikkelen bygger på «The Fat Man (song)» frå , den 20. september 2008. 
  oppgav desse kjeldene: 
 Blue Monday: Fats Domino and the Lost Dawn of Rock 'N' Roll, avRick Coleman, Da Cappo, 2006

Bakgrunnsstoff 
 

Songar frå 1949
Fats Domino-songar
Songar skrivne av Fats Domino
Imperial Records-singlar
Canned Heat-songar
Helgeland Historielag

Helgeland Historielag vart stifta i Sandnessjøen 14. mars 1970 etter initiativ av Arnt O. Åsvang, Vevelstad. 

Laget har til formål å auke og spreie kunnskap om Helgelands fortid, ivareta og verne om materielle kulturminne i distriktet og berge den munnlege tradisjonen som enno finst om liv og arbeid i eldre tider. Sidan 1970 har laget årvisst gjeve ut Årbok for Helgeland. Laget har òg gjeve ut to band av Helgelands Historie (1985 og 1994), og det tredje bandet skal etter planen komme ut i 2009.

Medlemsbladet Helgelendingen kjem ut tre–fire gonger i året.

Bakgrunnsstoff 

 Helgeland Historielag

Lokalhistorie
Helgeland
Skipingar i 1970
Sogelag
Hommelvik

Hommelvik er ein tettstad i Malvik kommune i Trøndelag fylke. Staden har , og er administrasjonssenter i kommunen. Hommelvik ligg ved ei vik på sørsida av Stjørdalsfjorden, vel to mil frå Trondheim sentrum. Elva Homla renn ut i fjorden i Hommelvik.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Bakgrunnsstoff 
 Eldre fototgrafi frå Hommelvik på nettstaden til Nasjonalbibliotektet.

Geografi i Malvik
Tettstader i Trøndelag
Kommunesenter i Trøndelag
Muruvik

Muruvik er ein tettstad i Malvik kommune i Trøndelag fylke. Staden har  og ligg på sørsida av Stjørdalsfjorden, 3,5 kilometers køyring austom kommunesenteret Hommelvik.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Geografi i Malvik
Tettstader i Trøndelag
Unity

Unity er namnet på ein av modulane som dannar den internasjonale romstasjonen. Den sylindriske modulen vart bygd av The Boeing Company på romfartssenteret George C. Marshall Space Flight Center i Huntsville, Alabama, USA. Unity som også vert kalla «Node 1», vart sendt opp med den amerikanske romferja Endeavour under STS-88 den 4. desember 1998 og vart 2 dagar seinare kopla saman med den russiskbygde Zarya som alt var i bane rundt jorda sidan november same året.

Unity vart seinare kopla til den amerikanske laboratoriemodulen Destiny (under romferda STS-98), segmentet Z1 (eit tidleg rammeverk for stasjonen som vart montert under romferda STS-92), PMA-3 (også montert under STS-92) og luftslusa Quest (montert under STS-104). Dessutan vert dei mobile MPLM-modulane kopla til Unity på fleire ferder med romferjene.

Mål 
 Lengde: 5.49 m
 Diameter: 4.57 m
 Masse: 11,612 kg

Kjelder

Bakgrunnsstoff 
NASA - faktark (pdf-fil) 

Den internasjonale romstasjonen
Tanem

Tanem er ein tettstad i Trondheim kommune i Trøndelag fylke. Staden har , og ligg på vestsida av Nidelva. Tanem ligg 4 kilometers køyring (Fylkesveg 921 i Sør-Trøndelag) vestom tettstaden Klæbu.

Sjå òg 
 Tettstader i Sør-Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Tettstader i Trondheim
Klæbu
Lars Gunnar Lie

Lars Gunnar Lie () er ein norsk politikar (KrF) og lektor. Før han vart vald inn på Stortinget i 1985 arbeidde han som lektor på vidaregåande skule i Førde, der han var ordførar i to år fram til 1983. Lie sat i til saman fire periodar på Stortinget. Han var statsråd i Samferdselsdepartementet (samferdselsminister) i regjeringa Syse frå 1989 til 1990.

Kjelder 
 Lars Gunnar Lie fyller 70 år. Firda.
 Stortinget.no Biografi

Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar frå KrF
Stortingsrepresentantar for Sogn og Fjordane
Norske samferdsleministrar
KrF-statsrådar
Folk frå Fjell
Ordførarar i Førde
KrF-ordførarar i Sogn og Fjordane
Gho

Gho er den tradisjonelle mannsdrakta i Bhutan, laga av ein knelang frakk festa med eit belte, kera, rundt livet. Til festbruk tek ein også på ei skjerf kalla kabney.

Drakta har opphav i folkegruppa drukpa, og bruk av drakta blei oppmuntra gjennom offentleg politikk på 1980-talet. Dette er kjend som Driglam namzha ('nasjonale skikkar'), og var meint som eit vern av bhutansk kultur i ei tid der landet var i ferd med å opna seg for omverda. Samstundes innebar det ei uniformering av kulturen, der minoritetsgrupper måtte innordna seg fleirtalet i skikkar, språk og klede.

Sjå òg 
Den tradisjonelle kvinnedrakta i Bhutan heiter kira, og er ein ankelsid kjole.

Kjelder 
 Denne artikkelen bygger på «Gho» frå , den 21. september 2008. 
 

Bhutansk kultur
Nasjonaldrakter
Stol på strengeinstrument

Stol på eit strengeinstrument er ei tynn plate som overfører vibrasjonar frå strengane til resonanskassen.

På fiolinar er stolen laga av ein hard tresort, ofte bøk, perforert i eit visst mønster. Stolen står med to føter på lokket på resonanskassen, og når ein stemmer instrumentet, kan ein justere plasseringa av stolen.

På akustiske gitarar er stolen ofte laga av hard plast, og han sit fast til resonanskassen.

Kjelder

Bakgrunnsstoff

 Online photographic archive of violin, viola and cello bridges, violinbridges.co.uk

Strengeinstrument
Musikkinstrumentdelar
Ksudatsj

Ksudatsj (òg kalla Voniutsji Khrebet) er ein vulkan sør i Kamtsjatka i Russland. Det siste utbrotet kom i 1907, og er det største registrerte vulkanutbrotet nokon gong på Kamtsjatka.

På toppen av vulkanen ligg to kalderaer oppå kvarandre. To innsjøar, Balsjoje og Kraternoje, ligg i desse kalderaene, og desse, samt varmekjelder og den omliggande villmarka, gjer Ksudatsj til eit populært turområde. Ksudatsj ligg så pass fjernt frå folk at nye utbrot ikkje umiddelbart skal vere noko trugsel for menneske i området.

Kjelder 
 Denne artikkelen bygger på «Ksudach» frå , den 21. september 2008. 
  oppgav desse kjeldene: 
 
 
 

Vulkanar i Russland
Kalderaer i Russland
Kratersjøar
Fjell i Russland
Stratovulkanar
Kamtsjatka kraj
Kuntomintar

Kuntomintar er ein vulkan som ligg sør på Sjiasjkotan i Kurilane i Russland.

Kjelder 
 Denne artikkelen bygger på «Kuntomintar» frå , den 21. september 2008. 
  oppgav desse kjeldene: 
 

Kurilane
Fjell i Russland
Vulkanar i Russland
Stratovulkanar
Leutongej

Leutongej er ein vulkan som ligg nord på Kamtsjatkahalvøya i Russland.

Kjelder 
 Denne artikkelen bygger på «Leutongey» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Lomonosovgruppa

Lomonosovgruppa er ei vulkangruppe sør på øya Paramusjir i Kurilane i Russland.

Kjelder 
 Denne artikkelen bygger på «Lomonosov Group» frå , den 21. september 2008. 
  oppgav desse kjeldene: 
 

Kurilane
Fjell i Russland
Vulkanar i Russland
Sinderkjegler
Malakatyn-Tas

Malakatyn-Tas er eit fjell på øya Kotelnyj i Nysibirøyane i Russland, nord for fastlandet. 

Det har ei høgd på 374 meter over havet og er det høgaste punktet på desse øyane.

Fjell i Russland
Sakha
Nysibirøyane
Malyj Pajalpan

Malyj Pajalpan er ein vulkan sentralt på Kamtsjatkahalvøya i Russland. Vulkanen er ein skjoldvulkan. Han har ei høgd på 1802 meter over havet og ligg i Sredinnyjfjella.

Kjelder 
 Denne artikkelen bygger på «Maly Payalpan» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Malyj Semiatsjik

Malyj Semiatsjik (russisk Малый Семячик) er ein vulkan som ligg aust på Kamtsjatkahalvøya i Russland. Han består av ein stratovulkan i ein 10 km brei kaldera, som igjen ligg i ein 15-20 km brei kaldera kalla Stena Soboloiny frå midten av pleistocen. Tre overlappande stratovulkanar har oppstått langs ei linje som går frå nordaust til sørvest. Den yngste kjegla, Seno-Semiatsjik, ligg i sørvest. Ein varm, syrete kratersjø fyller det historisk aktive Troitskijkrateret, som oppstod i form av store eksplosive utbrot for om lag 400 år sidan.

Kjelder 
 Denne artikkelen bygger på «Maly Semiachik» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Kalderaer i Russland
Kratersjøar
Manaraga

Manaraga er eit fjell nord i Uralfjella i Russland med ei høgd på 1820 meter over havet. Det ligg 15 km vest for Narodnaja, den høgaste toppen i Uralfjella. Fjellsidene er slake og graskledde, medan toppen er steinlendt og ulendt.

Bakgrunnsstoff 
 Eit bilete av fjellet ved welcome-ural.ru

Fjell i Russland
Komi
Masjkovtsev

Masjkovtsev (russisk Машковцев) er ein liten stratovulkan sør på Kamtsjatkahalvøya i Russland. Han er den sørlegaste vulkanen frå holocen på Kamtsjatka.

Kjelder 
 Denne artikkelen bygger på «Mashkovtsev (volcano)» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Svalia

Sjå òg elva Svalia i Litauen

 
Svalia er ein tettstad i Overhalla kommune i Trøndelag fylke. Det tettbygde området er eit nyare bustadfelt nordom elva Reina. Staden har , og ligg 1,5 kilometer frå kommunesenteret Ranemsletta.

Kjelder 
 SSB: «Tettsteder og sentrumssoner. 1. januar 2005. Nord-Trøndelag»

Geografi i Overhalla
Tettstader i Trøndelag
Medvezjia

Medvezjia er ein kompleks vulkan nord på øya Iturup i Kurilane i Russland.

Kjelder 
 Denne artikkelen bygger på «Medvezhia» frå , den 21. september 2008. 
  oppgav desse kjeldene: 
 

Kurilane
Fjell i Russland
Vulkanar i Russland
Aktive vulkanar
Mendelejevvulkanen

Mendelejev (russisk Вулкан Менделеева, Vulkan Mendelejeva, japansk Rausu-dake) er ein vulkan som ligg sør på øya Kunasjir i Kurilane i Russland.

Kjelder 
 Denne artikkelen bygger på «Mendeleev (volcano)» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Aktive vulkanar
Milnevulkanen

Milne er ein vulkan som ligg sør på Simusjir i Kurilane i Russland. Han er det høgaste punktet på øya.

Kjelder 
 Denne artikkelen bygger på «Milne (volcano)» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Livadijskaja

Livadijskaja (russisk гора Ливадийская, Gora Livadijskaja eller сопка Ливадийская, Sopka Livadijskaja), uoffisielt kalla Pedan (russisk Педан) eller Pidan (Пидан) er eit av dei høgaste fjella i Sjkotovskij distrikt i Primorskij kraj i Russland. Livadijskaja høyrer til Livadijskijfjella i Sikhote-Alin.

Fjellet er eit populært turområde og mange har gått til toppen dei siste åra. Fjellet er omgjeve av mystikk på grunn av mange megalittar, som har trekt til seg forskjellige heidningegrupper.

Bakgrunnsstoff 
 Megalittar og segner

Kjelder 

 Denne artikkelen bygger på «Mount Livadiyskaya» frå , den 21. september 2008.

Fjell i Russland
Primorskij kraj
Mutnovskij

Mutnovskij (russisk Мутновский) er ein vulkan sør på Kamtsjatkahalvøya i Russland. Han er ein av dei mest aktive vulkanane sør i Kamtsjatka og det siste utbrotet kom i 2000. Ved foten av Mutnovskij ligg eit geysirfelt.

Kjelder 
 Denne artikkelen bygger på «Mutnovsky» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Aktive vulkanar
Komplekse vulkanar
Narodnaja

Narodnaja (òg kalla Naroda og Poznurr; russisk skrift Гора Народная, Народа-Из) er eit fjell i Issledovatelskomfjella og er den høgaste toppen i Uralfjella i Russland. Fjellet har ei høgd på 1894 moh. Toppen ligg i Khanty-Mansia autonome okrug i Tjumen oblast , om lag 500 meter aust for grensa til republikken Komi.

Han er det høgaste fjellet i europeisk Russland utanfor Kaukasus. Derfor har det ein stor primærfaktor på 1772 meter med sadelpunkt i Kasakhstan.

Narodnaja ligg på vasskiljet i Uralfjella og derfor på grensa mellom Europa og Asia. Elva Naroda renn søraustover frå nær toppen og ut i Ob i Sibir og Kosiu renn nordvestover frå toppen og ut i Petsjora i Europa.

Fjellet består av kvartsitt og metamorf skifer frå proterozoikum og kambrium. Det er nokre isbrear på fjellet. Det er òg spreidd skog av lerketre og bjørk i djupe dalar ved foten av fjelelt. Fjellsidene er elles dekke av fjelltundra. 

Den lettaste ruta til toppen er ein sti på nordvestsida. Avhengig av snø- og istilhøva kan isbroddar på skoa vere nødvendig. Sørveggen av Nordnaja er bratt og har ikkje vorte klatra.

Kjelder 
 Denne artikkelen bygger på «Mount Narodnaya» frå , den 21. september 2008. 
 oppgav desse kjeldene:

Bakgrunnsstoff 
 Bilete får ein tur til Narodnaja 

Fjell i Russland
Khanty-Mansia
Komi
Nemo på Onektoan

Nemo (russisk Немо) er ein stratovulkan som ligg nord på øya Onekotan i Kurilane i Russland. Han er avkappa av to kalderaer der sjølve kjegla til Nemo ligg i den sørvestlege enden av den yngste kalderaen og ein halvmåneforma innsjø fyller delvis den nordaustlege delen.

Kjelder 
 Denne artikkelen bygger på «Nemo Peak» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Aktive vulkanar
Kalderaer i Russland
Kratersjøar
Stratovulkanar
Opala

Opala er ein vulkan som ligg sør på Kamtsjatkahalvøya i Russland.

Kjelder 
 Denne artikkelen bygger på «Opala» frå , den 21. september 2008. 
  oppgav desse kjeldene: 
 
 Institute of Volcanology and Seismology: Opala
 

Kamtsjatka kraj
Fjell i Russland
Vulkanar i Russland
Stratovulkanar
Ostryj

Ostryj er ein vulkan nord på Kamtsjatkahalvøya i Russland. Han består av den høgare Ostryj og den mindre vulkanen Kutina. Ostryj er ein av dei høgaste toppenane i Sredinnyjfjella.

Kjelder 
 Denne artikkelen bygger på «Ostry» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Ozernoj

Ozernoj er ein liten vulkan sør på Kamtsjatkahalvøya i Russland. Den massive vulkanen Ksudatsj ligg like i nærleiken.

Kjelder 
 Denne artikkelen bygger på «Ozernoy» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Ploskij

Ploskij er ein vulkan som ligg nord på Kamtsjatkahalvøya i Russland. Kjelda til elva Vojampolka ligg ved fjellet.

Kjelder 
 Denne artikkelen bygger på «Plosky» frå , den 21. september 2008. 
  oppgav desse kjeldene: 
 

Kamtsjatka kraj
Fjell i Russland
Vulkanar i Russland
Skjoldvulkanar
Pogranitsjnyvulkanen

Pogranitsjny er ein skjoldvulkan sentralt på Kamtsjatka. Han er den høgaste og austlegaste av tre skjoldvulkanar nordaust for Tsjyornyvulkanen sentralt i Sredinnyjfjella.

Kjelder 
 Denne artikkelen bygger på «Pogranichny Volcano» frå , den 21. september 2008. 
 oppgav desse kjeldene:

Bakgrunnsstoff 
 Pogranitsjny på NASA 

Vulkanar i Russland
Fjell i Russland
Kamtsjatka kraj
Skjoldvulkanar
Prevo

Prevo er ein vulkan sentralt på øya Simusjir i Kurilane i Russland.

Kjelder 
 Denne artikkelen bygger på «Prevo Peak» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Romanovka

Romanovka er ein stratovulkan sentralt på Kamtsjatka. Vulkanen ligg nord for elva Kozyrevka sør i Sredinnyjfjella.

Kjelder 
 Denne artikkelen bygger på «Romanovka» frå , den 21. september 2008. 
 oppgav desse kjeldene:

Vulkanar i Russland
Fjell i Russland
Kamtsjatka kraj
Stratovulkanar
Rudakov

Rudakov (russisk Рудаков) er ein stratovulkan som ligg sentralt på øya Urup i Kurilane i Russland. Vulkan har eit 700 meter breitt krater som inneheld ein 300 meter brei kratersjø.

Kjelder 
 Denne artikkelen bygger på «Rudakov» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Kratersjøar
Sarytsjev

Sarytsjev er ein vulkan som dekkjer nesten heile øya Matua i Kurilane i Russland. Han er ein ung, symmetrisk stratovulkan.

Toppen er kalla opp etter utforskar og hydrograf Gavril Sarytsjev frå den russiske marinen (1763-1831).

Kjelder 
 Denne artikkelen bygger på «Sarychev Peak» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Aktive vulkanar
Vulkanen Schmidt

Schmidt er ein vulkan som ligg søraust på Kamtsjatkahalvøya i Russland.

Kjelder 
 Denne artikkelen bygger på «Schmidt (volcano)» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Sjisjel

Sjisjel (russisk Шишель) er ein vulkan som ligg nord på Kamtsjatkahalvøya i Russland.

Kjelder 
 Denne artikkelen bygger på «Shishel» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Sjivelutsj

Sjivelutsj (russisk Шивелуч) er den nordlegaste aktive vulkanen i Kamtsjatka kraj i Russland. Han vert stundom kalla Sjevelutsj (Шевелуч) eller Sopka Sjivelutsj.

Sjivelutsj byrja å ta form form om lag 60 000 til 70 000 år sidan og har hatt minst 60 store utbrot i løpet av holocen. Det er tre delar av vulkanen, stratovulkanen Gamle Sjivelutsj (Старый Шивелуч); ein eldre kaldera, og den aktive Unge Sjivelutsj (Молодой Шивелуч) med ei høgd på om lag 2800 meter over havet.

Den siste utbrotet frå Unge Sjivelutsj starta 15. august 1999 og held på framleis (2008).

Galleri

Bakgrunnsstoff 
 Sjivelutsj webkamera 
 Google Maps

Kjelder 
 Denne artikkelen bygger på «Shiveluch» frå , den 21. september 2008. 
 oppgav desse kjeldene:

Stratovulkanar
Kamtsjatka kraj
Vulkanar i Russland
Fjell i Russland
Aktive vulkanar
VEI-5-vulkanar
Sjoria

Sjoria (russisk Горная Шория) er eit område sør i Sibir, aust for Altajfjella. Det ligg sør i Kemerovo oblast. Dei innfødde folka er sjorar.

Området er fjellendt med greiner frå Abakanfjella, Salairryggen og Kuznetsk Alatau og er rik på malm.

Fjell i Russland
Kemerovo oblast
Børsa

Børsa er administrasjonssenteret i Skaun kommune i Trøndelag fylke. Tettstaden har  og ligg ved fjordarmen Gaulosen. Børsa kyrkje ligg i Børsa.

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Skaun kommune
Tettstader i Trøndelag
Kommunesenter i Trøndelag
Sinarka

Sinarka er ein vulkan som ligg nord på øya Sjiasjkotan i Kurilane i Russland.

Kjelder 
 Denne artikkelen bygger på «Sinarka» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Vulkanen Smirnov

Smirnov er ein vulkan som ligg nordvest på Kunasjir i Kurilane i Russland. Han består av stratovulkanane Smirnov og Rurui. Rurui er den høgaste av desse med ei høgd på 1485 meter over havet.

Kjelder 
 Denne artikkelen bygger på «Smirnov (volcano)» frå , den 21. september 2008. 
  oppgav desse kjeldene: 
 
 

Kurilane
Fjell i Russland
Vulkanar i Russland
Stratovulkanar
Snegovoj

Snegovoj (russisk Снеговой) er ein vulkan ligg nord på Kamtsjatkahalvøya i Russland.

Kjelder 
 Denne artikkelen bygger på «Snegovoy» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar
Tao-Rusyr kaldera

Tao-Rusyr kaldera er ein stratovulkan som ligg sør på øya Onekotan i Kurilane i Russland. Han har ein 7,5 km brei kaldera danna under eit katstrofalt utbrot for mindre enn 10 000 år sidan (bergartane har ein alder på mellom 5500 og 9400 år). Kaltsevojesjøen fyller kalderaen samt ein stor symmetrisk andesittisk kjegle kalla Krenitsyn, som stig som ei øy i innsjøen. Vulkanen er kalla opp etter kaptein Pjotr Krenitsyn frå den russiske keisarlege marinen.

Det siste utbrotet skjedde i 1952 og danna ein liten lavadom på kysten av øya. Krenitsyn har eit krater på toppen som er 350 meter breitt og er det høgaste punktet på vulkanen og heile Onekotan med 1325 meter over havet. Ein annan kaldera, Nemo, ligg nord på øya og inneheld ei sentral kjegle og ein kratersjø.

Kjelder 

 Denne artikkelen bygger på «Tao-Rusyr Caldera» frå , den 21. september 2008. 
  oppgav desse kjeldene:
 
 Vulkansk aktivitet og nyleg tefra på Kurilane''

Kurilane
Fjell i Russland
Vulkanar i Russland
Kalderaer i Russland
Stratovulkanar
Aktive vulkanar
VEI-6-vulkanar
Kratersjøar
Taunsjits

Taunsjits er ein vulkan som ligg aust på Kamtsjatkahalvøya i Russland.

Kjelder 
 Denne artikkelen bygger på «Taunshits» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Tavan Bogd Uul

Tavan Bogd Uul (mongolsk Таван богд уул) er eit fjell i Bayan-Ölgii aimag (provins) lengst vest i Mongolia med ei høgd på 4082 meter over havet. Han er ein av dei fem toppane i Tavan Bogd-massivet i lag med Khüiten (òg kalla Venskapstoppen, det høgaste fjellet i Mongolia).

Toppen formar eit trippelpunkt på grensa mellom Mongolia, Russland og provinsen Xinjiang i Kina.

Kjelder 
 Denne artikkelen bygger på «Tavan Bogd Uul» frå , den 21. september 2008. 
 

Altaj
Fjell i Kina
Fjell i Mongolia
Fjell i Russland
Titila

Titila er ein vulkan nord på Kamtsjatkahalvøya i Russland. Han består av to skjoldvulkanar, Titila og Rassoshina, der Titila er den høgaste av dei.

Kjelder 
 Denne artikkelen bygger på «Titila» frå , den 21. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Skjoldvulkanar